
ŠAKIŲ RAJONO SAVIVALDYBĖS TARYBA

SPRENDIMAS

DĖL NEKILNOJAMOJO TURTO, ESANČIO SINTAUTŲ SENIŪNIJOJE, VERŠIŲ KAIME, LAISVĖS G. 36, PERDAVIMO 

2013 m. lapkričio 28 d. Nr. T-376
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi, rajono savivaldybės tarybos 2013 m. kovo 28 d. sprendimu Nr. T-117 patvirtintu rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašu bei atsižvelgdama į Sintautų kultūros centro 2013 m. rugsėjo 4 d. raštą Nr. S-108, nusprendžia:

1. Perduoti rajono savivaldybės administracijai, apskaitant Sintautų seniūnijos balanse, valdyti ir naudotis patikėjimo teise rajono savivaldybei nuosavybės teise priklausantį ir šiuo metu Sintautų kultūros centro patikėjimo teise valdomą nekilnojamąjį turtą, esantį Sintautų seniūnijoje, Veršių kaime, Laisvės g. 36:

	Turto pavadinimas
	Statybos metai
	Inventorinis Nr.
	Įsigijimo vertė, Lt
	Likutinė vertė, Lt (2013-10-31)

	Kultūros namų patalpos


	1957
	121002
	8702,00
	1,00



2. Įgalioti Sintautų kultūros centro direktorę parengti ir pasirašyti su rajono savivaldybės administracijos Sintautų seniūnijos seniūnu 1 punkte nurodyto turto perdavimo-priėmimo aktą.
Meras

         






Juozas Bertašius

